CELEX: C2006/190/39
Language: da
Date: 2006-08-12 00:00:00
Title: Sag T-91/06: Sag anlagt den 21. marts 2006 — Nikolaos Theofilopoulos mod Kommissionen for De Europæiske Fællesskaber

12.8.2006   
            
            
               DA
            
            
               Den Europæiske Unions Tidende
            
            
               C 190/22
            
         Sag anlagt den 21. marts 2006 — Nikolaos Theofilopoulos mod Kommissionen for De Europæiske Fællesskaber
   (Sag T-91/06)
   (2006/C 190/39)
   Processprog: græsk
   Parter
   
      Sagsøger: Nikolaos Theofilopoulos (Athen, Grækenland) (ved dikigoros P. Miliarakis)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionen tilpligtes at levere garantiskrivelse nr. 819828/6.12.1995, 819837/6.12.1995, 819838/6.12.1995, 822611/22.12.1995 og 830671/17.3.1996 udfærdiget af Tamio Syntaxeon Michanikon kai Ergolipton Dimosion Ergon (TSMEDE — pensionskasse for ingeniører og entreprenører inden for offentlige anlægsarbejder) tilbage til sagsøgeren.
            
         
               —
            
            
               Kommissionen tilpligtes at betale 202 697,72 EUR i erstatning for økonomisk skade, der er opstået indtil 15. februar 2006, eller subsidiært 199 219,69 EUR.
            
         
               —
            
            
               Kommissionen tilpligtes at betale 100 000 EUR i erstatning for ikke-økonomisk skade.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har anført, at TSMEDE, foruden sagsøgerens egen garanti, udfærdigede de 5 ovennævnte garantiskrivelser for selskaberne »IMPETUS EPE« og »IMPETUS AEVE«, som sagsøgeren er direktør og bestyrelsesformand for. Disse garantiskrivelser blev overdraget af disse selskaber til Kommissionen i forbindelse med de kontrakter, som selskaberne havde indgået med Kommissionen. Sagsøgeren gør gældende, at Kommissionen uretmæssigt og culpøst har nægtet at tilbagelevere garantiskrivelserne, skønt der ikke var nogen grund til fortsat at beholde dem. Sagsøgeren finder, at denne uretmæssige og culpøse adfærd, som Kommissionens tjenestegrene har udvist, berettiger dette søgsmål, idet sagsøgeren selv skal betale TSMEDE de beløb, for hvilke garantiskrivelserne blev udfærdiget.